Kosova në pritje të rifillimit të bisedimeve me Serbinë
Javën që vjen i dërguari i posaçëm i BE-së, do të fillojë serinë e vizitave në Kosovë dhe Serbi në përpjekje të rifillimit të bisedimeve. 
I dërguari i posaçëm i Bashkimit Evropian për bisedimet Kosovë – Serbi, Miroslav Lajçak, pritet që javën e ardhshme të qëndrojë në Prishtinë në një përpjekje për të siguruar rifillimin e bisedimeve të pezulluara gati dy vjet më parë. Ende nuk është bërë e ditur se me kë do të takohet zoti Laçak, emërimi i të cilit në këtë post është kritikuar nga presidenti i Kosovës, Hashim Thaçi, meqë diplomati Lajcak vjen nga Sllovakia një nga pesë vendet që nuk e njohin pavarësinë e Kosovës. “”, tha ai. Presidenti Thaçi tha se ka besim të plotë në qasjen e Shteteve të Bashkuara për të arritur një marrëveshje me Serbinë. “”, tha ai. Heqja e tarifave ndaj mallrave serbe dhe më pas edhe të masave të reciprocitetit ndaj Serbisë, hoqi edhe pengesat për rifillimin e bisedimeve. Në Kosovë sërish janë ngjallur debatet se kush do të drejtojë këto bisedime. Presidenti Thaçi tha se ai përfaqëson Kosovën në rrafshin e brendshëm dhe të jashtëm ndërsa bëri thirrje për bashkërendim të institucioneve dhe partive politike. Qeveria e re thotë se bisedimet do të udhëhiqen prej saj, ndërsa po përpiqet të sigurojë një konsensus edhe me opozitën për këtë çështje. Kryeministri i Kosovës, Avdullah Hoti paralajmëroi krijimin e një forumi të udhëheqësve të të gjitha partive politike për procesin e bisedimeve. “”, tha zoti Hoti. Por, lëvizja Vetëvendosje refuzoi një ftesë të qeverisë së Kosovës për të diskutuar në lidhje me bisedimet e ardhshme me Serbinë. Në reagimin e kësaj lëvizjeje thuhet se “”. Askush nuk e di se kur mund të rifillojnë bisedimet por qartazi kjo nuk mund të ndodhë para zgjedhjeve të përgjithshme në Serbi që mbahen më 21 qershor. Vizita e zotit Lajcak shihet si pjesë e përpjekjeve për të qartësuar rrjedhën e këtij procesi që filloi më 2011 por nuk arriti të sigurojë normalizimin ndërmjet të dyja vendeve. Charles Kupchan, nga Këshilli Amerikan për Punë të Jashtme, në një intervistë me programin në gjuhën serbe të Zërit të Amerikës, tha se pas heqjes së tarifave dhe reciprocitetit të Kosovës ndaj Serbisë, Beogradi duhet të ndërmarrë veprime që “”. Ai mendon se fundi i këtij muaji mund të shënojë edhe rifillimin e bisedimeve por e quan “” mundësinë e arritjes së një marrëveshjeje deri në fund të këtij viti.